વિશ્વ યોગ દિવસની ઉજવણીમાં ભંગ પાડવા માટે આતંકવાદીઓ પણ રાહ જોઇને બેઠા છે. ગુપ્ત એજન્સિઓના અહેવાલ અનુસાર, યોગ દિવસે ઉત્તર પ્રદેશના મોટા શહેરો અને ગુજરાત આંતકીઓના નિશાના પર છે. યોગ દિવસે મોટો હુમલો કરવાની આતંકવાદીઓની તૈયારી છે, આ કારણે સ્થાનિક પોલીસને એલર્ટ રહેવાની સૂચના મળી છે. આતંકવાદીઓ આત્મઘાતી હુમલો કરે એવી શક્યતા છે, આતંકવાદીઓમાં મહિલાઓ પણ શામેલ છે. આ ખબરના પગલે દિલ્હી, ઉત્તર પ્રદેશ, ગુજરાત અને હરિયાણામાં એલર્ટ જાહેર કરવામાં આવ્યું છે તથા અમદાવાદ તથા લખનઉમાં સુરક્ષા વ્યવસ્થા કડક કરવામાં આવી છે.